**ULTIMA FRUMOASĂ**

*STOMFF ANDREI AUREL*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

ULTIMA FRUMOASĂ

Probabil tu eşti ultima frumoasă

Intrată-n catedrala vieţii mele

Cu-altar aici şi turla între stele

Ce se rotesc spre marea nebuloasă.

Şi ai intrat cerând numai iubire

Unui bătrân pictat pe un perete

Împovărat de amintiri proclete

Ce cauta la tine mântuire.

A prins să bată clopotul în lună

Când ai privit anume fel în sus

Dangăte lungi şi liniştea s-a dus,

Şi totu-n mintea mea se infurtuna.

Aplec genunchiul şi-ţi sărut parfumul

Ce-l laşi in urma pasului încet.

Am fost cândva mai mult decât poet

Acum nu pot decât să-ţi apăr drumul

Pe care mergi încrezătoare-n tine

Cu zâmbet cald pe buze rubinii

Te-am aşteptat, ştiam că vei veni

Şi te-am croit în lungi alexandrine

Brodate-n baldachinul unui vis.

Iubeşte-mă aşa cum ai promis!